Ulmekirjanduse BAAS - Isaac Asimov - Lucky Starr and the Pirates of the Asteroids
2. The Adventures of Lucky Starr
1. The Adventures of Lucky Starr (1985)
15.01.2001, kell 18:58
Mäletan, et ligi 20 aastat tagasi närisin end läbi tollasest TPI raamatukogust laenatud raamatust - Eesti keeles ilmunud "Igaviku lõpp" oli tekitanud metsiku huvi IA vastu ja lugesin seda, mida kätte sain. Ärge teie nii tehke.
4.01.2002, kell 14:42
Peale eelmise teose lõppu on aktiviseerunud piraatide tegevus asteroidide ümbruses. David "Lucky" Starr asub asja uurima ja loomulikult mitte standardseid meetodeid kasutades. Ta nimelt ronib kosmoselaeva, mis on piraatide lõksuks mõeldud ja mille kohta piraadid teavad, et see on lõks, ning üritab piraatide hulka pääseda. Luckyle antakse võimalus, aga selleks peab ta oma jaoks tundmatu keskkonnas ja tundmatu relvaga võitma duellis piraatide parimat. Selline duell on mitmes selle sarja raamatus lahutamatu koostisosa ja alati lõppeb peakangelase võiduga, nojah vastasel juhul saaks ju sari enneaegselt otsa. Siiski selgub et Lucky on ära tuntud ja ta peab kiiresti põgenema ning juurdlust mujalt jätkama.
Äärmiselt naiivse sisuga teos. Kui noorsooulme meeldib, siis võib lugeda, aga isikliku kogemuse põhjal soovitaksin eemale hoida, jääb IA loomingust parem mulje. Esimene kord, kui antud sarja teostes mainitakse pahatahtlikke siiriulasi ehk Siiriuse asukaid (endine Maa koolonia), kes iga hinna eest üritavad Maale kahju teha.